Ego Guido Arceiarum, dominus de Piseio, notum facio omnibus ad quos littere iste pervenerint, quod ego dedi, pro remedio anime mee, Deo et beate Marie Putei Orbis dimidium modium frumenti, et dimidium modium avene, ad mensuram de Monteregali, pro anniversario meo faciendo, in crastino assumptionis beate Virginis, in puram et liberam elemosinam, post decessum meum in perpetuum possidendum. Dicta autem ecclesia debet recipere dictum frumentum infra quindenam sancti Remigii, in terciis nostris de Pizeio et dimidium avene ejusdem ville. Avenam supradictam, quandiu vixero, volo et precipio quod prefata ecclesia possideat summarium avene ut supra in terminum ejusdem constitucionis et terciis et summarium avene et supra dicte elemosine percipiant. In cujus rei testimonium litteras istas signavi sigillo meo manuali. Datum apud Mezenas, dum iter Jerosolimam inciperer, anno domini M° centesimo quinquagesimo, mense Octobris et die III.